62021TO0161_INF
Определение на Общия съд (десети състав) от 14 декември 2021 г. —McCord/Комисия
(Дела T‑161/21 и T‑161/21 AJ I)
„Жалба за отмяна — Иск за установяване на неправомерно бездействие — Предложение за регламент на Комисията, поставящо износа извън Съюза на някои стоки в зависимост от представянето на разрешение за износ — Предложение на Комисията да постави износа на ваксини срещу COVID-19 към Северна Ирландия в зависимост от представянето на разрешение за износ в приложение на член 16 от Протокола за Ирландия и Северна Ирландия към Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия — Липса на публикувана политика за обстоятелствата, при които Съюза би привел в действие член 16 от посочения протокол — Частична явна недопустимост — Жалба, която отчасти е явно лишена от всякакво правно основание“
1.
Жалба за отмяна — Актове, подлежащи на обжалване — Понятие — Актове, които произвеждат задължително правно действие — Подготвителни актове — Изключване — Предложение за регламент на Комисията, поставящ износа извън Съюза на някои стоки в зависимост от представянето на разрешение за износ — Недопустимост
(член 263 ДФЕС; Протокол за Ирландия и Северна Ирландия)
(вж. т. 21—32)
2.
Иск за установяване на неправомерно бездействие — Задължение на Комисията да предприеме действия — Задължение да приеме и да публикува политика за обстоятелствата, при които би привела в действие член 16 от Протокола за Ирландия и Северна Ирландия — Липса
(член 265 ДФЕС; Протокол за Ирландия и Северна Ирландия)
(вж. т. 38—44)
3.
Иск за установяване на неправомерно бездействие — Компетентност на съда на Съюза — Разпореждане към институция — Недопустимост
(член 265 ДФЕС)
(вж. т. 46)
Предмет
От една страна, искане на основание член 263 ДФЕС за отмяната на предложението за регламент на Комисията от 29 януари 2021 г., целящо по-конкретно да постави износа на ваксини срещу COVID-19 към Северна Ирландия в зависимост от представянето на разрешение за износ в приложение на член 16 от Протокола за Ирландия и Северна Ирландия към Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия (ОВ L 29, 2020 г., стр. 7), и на решението на Комисията да не публикува политика за обстоятелствата, при които би привела в действие член 16 от посочения протокол, и от друга страна, искане на основание член 265 ДФЕС да се констатира, че Комисията е допуснала неправомерно бездействие, като не е приела и публикувала подобна политика
Диспозитив
1)
Отхвърля жалбата като явно недопустима и явно лишена от всякакво правно основание.
2)
Отхвърля молбата за правна помощ.
3)
Осъжда г‑н Raymond Irvine McCord да заплати съдебните разноски.